Diari Oficial de la Generalitat Valenciana


Sumari del DOGV 5149, del 05-12-2005 (2005/13019)

Informació pública de l'alternativa tècnica del programa d'actuació integrada per al desenvolupament de l'àmbit d'actuació comprés entre els carrers Vicente Martí, Matías García i Espartero de Benifaió.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5149

Data del DOGV
:   05-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13005


Organisme emissor
:   Ajuntament de Benifaió

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de l'àmbit d'actuació comprés entre els carrers Vicente Martí, Matías García i Espartero de Benifaió. [2005/F13211]
  
Per acord de la Junta de Govern Local, de 9 de novembre de 2005, i segons el que s'establix en els articles 45 46 i 69 de la Llei 6/1994, de 15 de novembre, Reguladora de l'Activitat Urbanística Valenciana, se sotmet a informació pública l'alternativa tècnica del programa d'actuació integrada per al desenvolupament de l'àmbit d'actuació comprés entre els carrers Vicente Martí, Matías García i Espartero de Benifaió, presentat per Vicente, Miguel i Francisco Beltrán Segarra i Ramón i Francisco Ausina Baldoví, i que comprén la documentació següent:
  
- Document d'homologació.
  
- Pla de reforma interior.
  
- Projecte de reparcel·lació.
  
- Projecte d'urbanització.
  
S'adverteix els distints interessats de la possibilitat de formular tant al·legacions com alternatives tècniques en competència amb la desencadenant d'aquesta actuació i que podran ser formulades durant un termini de 20 dies hàbils, comptats a partir de l'última publicació de l'anunci.
  
L'esmentat termini de 20 dies podrà ser prorrogat per 20 dies més, si durant els 10 primers del termini d'informació pública eixisteix el compromís de presentar una alternativa tècnica substancialment distinta a la inicial, i s'aporta, de conformitat amb l'article 29.13 de la Llei Reguladora de l'Activitat Urbanística, en relació amb l'article 35 de la Llei de Contractes de les Administracions Públiques, garantia o caució suficient. En cap cas la segona informació pública de les alternatives tècniques que es presenten a la desencadenant de l'actuació serà objecte d'ampliació.
  
Així mateix, es fa constar que, prèviament a la publicació d'aquest anunci, s'ha efectuat remissió d'avís als titulars cadastrals de l'actuació proposada.
  
Vist el que s'ha exposat, i segons el que disposa l'article 46 de la Llei Reguladora de l'Activitat Urbanística, aquells interessats a adquirir la condició d'agent urbanitzador podran presentar proposicions juridicoeconòmiques en els cinc dies següents al venciment del referit termini d'informació pública, que es realitzarà en raó d'aquesta alternativa tècnica o d'aquelles que es puguen presentar en aquest termini d'informació pública.
  
L'acta d'obertura de pliques tindrà lloc a l'ajuntament, a les 13.00 hores del dia hàbil següent (excepte dissabte), a la conclusió del termini per a presentar-les, tal com prescriu l'article 46.5 de la Llei Reguladora de l'Activitat Urbanística.
  
Finalment, dins dels 10 dies següents a l'obertura de pliques podran ser objecte de consulta i de les corresponents al·legacions totes les actuacions de l'expedient.
  
L'expedient podrà ser examinat al Departament d'Urbanisme de l'Ajuntament de Benifaió (plaça Major 15, 3ª planta) en horari de 09.00 a 14.00 hores.
  
El que es fa públic per a coneixement general, segons el que es disposa en l'article 46 de la Llei 6/1994, Reguladora de l'Activitat Urbanística.